  Туспуктэм: formartpfo.ru Наталия Сильвестрова Приволжск федерал округын стрит-артъя «ФормART» фестивальлэсь финалистъёссэ шараязы. Ижкарын Татьяна Трусовалэн «Книга – немой учитель» суредэныз мурал кылдытозы. Со сярысь Удмуртиысь тӧролэн но кивалтэтлэн пресс-службазы ивортӥз. Туэ вожвылъяськон Дышетӥсьлэн но наставниклэн арзылы сӥземын. Валтӥсь темаез – «Тодон-валанлэн кужымез». « Мон понна устоез дышетӥсь со книга. Кылсярысь, Жюль Вернлэн ужъёсыз яке Антуана де Сент-Экзюперилэн «Пичи принцез» – со вань арлыдъёслы тупать аспӧртэмлыко мадемъёс, соос фантазировать карыны, вылтӥ малпаськонэз азинтыны луонлык сёто. Соин ик мон дышетӥсьлы сӥзем темаез тазьы возьматыны малпай » Татьяна Трусова, суредась Муралэз гудырикошконэ быдэстозы. Вань ужъёсын татын тодматскыны луоз. Вожвылъяськонлэсь вормисьёссэ Кировын гудырикошконэ шараялозы. Нырысетӥ куинь интыосты басьтӥсьёслы ужзэс азинтыны 100-200 сюрс манет сётозы. Тодэ вайытом, Татьяна Трусова 2022-тӥ арын фестиваль улсын Ижкарысь юрт вылэ «Город на Иже» суредзэ быдэстӥз. Ужэз 10-эз тужгес но устоосыз пӧлы пыриз. Ватсалом, Ижкарын Россиысь дано баскетболистлы Андрей Кириленколы сӥзем граффити суредазы. Сарапулысь Совето Союзысь но Россиысь актёрлы но кинорежиссёрлы Сергей Бодровлы сӥзем граффитиез адӟыны луоз. Тегъёс: суредасьёс фестиваль ПФО Ижкар Удмуртия  